मेरा पहला राजस्थानी उपन्यास जूण जातरा पढ़कर उन्होंने मुझे फोन किया और कहा कि छोरे यदि तू ऐसा ही लिखता रहे तो मेरे हिस्से की भी उमर ले ले। मेनें कहा था -दाई सा , हम तो ये दुआ करते हैं कि हमारे हिस्से की उमर भी आपको लगे। उन्होंने बीच में ही बात काट कर कहा था कि ये तो बात कहने के ढंग हैं रे, वरना कौन किसी की उमर लेता देता है। आज जब बिज्जी (विजयदान देथा) के महाप्रयाण का समाचार मिला तो यही सोच कर संताप है कि क्या सचमुच मैं अपने हिस्से की उमर का एक अंश भी उन्हें नहीं दे सकता था?